ભારત આદિકાળથી ખેતીપ્રધાન દેશ હોવાને કારણે ગાય, બળદ, ભેંસ ઈત્યાદિ જાનવરોની માવજત ખૂબ જ અગત્યની ગણાતી. એજ રીતે અશ્વો અને હાથીઓની પણ યુધ્ધવેળાએ અનિવાર્યતા હતી. યુદ્ધમાં આ બે પ્રાણીઓએ મહત્ત્વનો ભાગ ભજવ્યો હતો. શસ્ત્રાસ્ત્રોના અનેક ઘા ઝીલ્યા છતાં મરણ સુધી એમણે પોતાના સવારોને વિજયની વરમાળા અને યશકલગીઓ પહેરાવી છે. આ પ્રાણીઓને બલપ્રદ અને નિરામય રાખવામાં શાલિહોત્રનો ફાળો અવિસ્મરણીય ગણાય છે.